Sciant omnes tam futuri quam presentes quod P... abbas et conuentus sancti Stephani diuionensis amodiauerit Hugoni de Genleio molendina sua que dicuntur sancti Stephani in hunc modum videlicet quod dictus Hugo reddet dicto abbati uel [suo man]dato singulis ebdomadis usque ad nouem annos quatuor decem cartallia frumenti et dimidium illius frumenti quod in ipsis molendinis recipiet uel ad valorem nec dictum frumentum peiorabit excepta septimana natiuitatis. In primo anno debet in edificiis molendini ponere X libras, in aliis uero acto annis ponet annuatim C solidos et secundum arbitrium abbatis supradicti, molendina et esclusas debet manutenere. Ad utranque rotam reparandam et ad molendinum Estachier accipiet in Bosuassange quicquid necesse fuerit. Apud Postange usque ad prefixum terminum habebit unam falcatam prati. Has uero pactiones dictus Huguenot per sacramentum suum promisit, fideliter et firmiter obseruare et si in aliquo deficeret quod absit, Willermus de Roura tunc prepositus Diuioni et danz Mathex Foune ad mandatum dicti Hugonis dictas pactiones obseuarent et tenerent et super hoc unusquisque eorum de medietate et se et sua tanquam plegius et debitor in manu iam dicti abbatis obligauit. In cuius rei testimonium ad preces supranominatorum videlicet Huguenot, Willermi et Mathei, ego R..., decanus capelle ducis et ego O..., decanus christianitatis diujonensis presentibus litteris sigilla nostra apposuimus. Actum est anno Domini m° cc° vicesimo nono.